**PÁLYÁZATI FELHÍVÁS**

A Magyar Rendészettudományi Társaság elnöksége pályázata

a Társaság megalakulásának 20. évfordulója alkalmából publikáció elkészítésére

Pályázat kiírója:

Magyar Rendészettudományi Társaság elnöksége

A pályázat célja, tárgya:

A Magyar Rendészettudományi Társaság (a továbbiakban: MRTT) elnöksége pályázatot hirdet a Társaság megalakulásának 20. évfordulója alkalmából, a rendészettudomány fejlődésének és elért eredményeinek bemutatására.

A pályázók köre:

A rendvédelmi szervek volt és jelenlegi állománya, valamint az MRTT tagjai.

A pályázat benyújtási határideje:

2024. március 20.

A pályázat benyújtásának módja:

A pályázatban szereplő publikációt egy kinyomtatott példányban és elektronikus úton ([mrtt@uni-nke.hu](mailto:mrtt@uni-nke.hu)) kell leadni. A kinyomtatott példányt Dr. Kovács Gábor r. vezérőrnagy, dékán, MRTT főtitkára részére kell címezni, vagy személyesen leadni a 1083. Budapest, Üllői út 82. Nemzeti Közszolgálati Egyetem Rendészettudományi Kar, Oktatási Központ V. emelet 506-os irodájába. A pályázaton (publikáción) a szerző nevét és elérhetőségét fel kell tüntetni.

A pályázat elkészítésének formai és tartalmi követelményeivel kapcsolatos információk: a <https://belugyiszemle.hu/hu/szerzoi-utmutato> linknél található.

Főbb formai és tartalmi elemek:

* A kéziratok karakterszáma 20-40.000 karakter között legyen.
* Az absztrakt cél, módszertan, megállapítások, érték négyes elem mentén készüljön.
* A szerzők a kéziratokban az APA hivatkozási rendszert alkalmazzák
* Külön lapon tartalmazza a szerzői hozzájáruló nyilatkozatot a pályázatban szereplő publikáció megjelentetéséhez.

Elbírálás:

A benyújtott pályázatokat az MRTT elnöksége által kijelölt négy tagú bizottság bírálja el.

Eredményhirdetés:

2024. április 12.

Nyertes pályázatok:

A bizottság döntése alapján, a nyertes pályázatok egy része a Belügyi Szemle 2024. évi májusi tematikus számában, egy része pedig a Magyar Rendészet folyóiratban fog megjelenni, továbbá az MRTT honlapján.